రీతూ మహేశ్వరి

రీతూ మహేశ్వరి (జననం 1978 జులై 14), ఉత్తరప్రదేశ్ లోని ఆగ్రా డివిజనల్ కమిషనర్ పనిచేస్తున్న ఇండియన్ అడ్మినిస్ట్రేటివ్ సర్వీస్ అధికారి. ఆమె న్యూ ఓక్లా ఇండస్ట్రియల్ డెవలప్మెంట్ అథారిటీ మాజీ చీఫ్ ఎగ్జిక్యూటివ్ ఆఫీసర్, నోయిడా మెట్రో రైల్ కార్పొరేషన్ మేనేజింగ్ డైరెక్టర్ కూడా.

 ప్రారంభ జీవితం 
రీతూ మహేశ్వరి 1978 జులై 14న భారతదేశంలోని పంజాబ్ లో, సి. డి. సింగ్లా, సరోజ్ సింగ్లా దంపతులకు జన్మించింది. ఆమె ఉత్తరప్రదేశ్ కేడర్ కు చెందిన ఐఏఎస్ అధికారి అయిన మయూర్ మహేశ్వరిని వివాహం చేసుకుంది.

 విద్యాభ్యాసం 
రీతూ మహేశ్వరి తన ప్రాథమిక విద్యను అమృత్సర్ డిఎవి పబ్లిక్ స్కూల్లో పూర్తి చేసింది. ఆమె పంజాబ్ ఇంజనీరింగ్ కళాశాలలో ఎలక్ట్రికల్ ఇంజనీరింగ్ బ్యాచిలర్ ఆఫ్ ఇంజనీరింగ్ పూర్తిచేసింది. ఆ తరువాత, ఆమె నోయిడాలోని అమిటి విశ్వవిద్యాలయం నుండి ఎగ్జిక్యూటివ్ డెవలప్మెంట్ లో మాస్టర్ ఆఫ్ బిజినెస్ అడ్మినిస్ట్రేషన్ చదివింది.
 కెరీర్ 
రీతూ మహేశ్వరి 2003 బ్యాచ్ ఐఎఎస్ అధికారి. ఆమె 2005లో లక్నో జాయింట్ మేజిస్ట్రేట్ అండ్ కలెక్టర్ గా తన వృత్తిని ప్రారంభించింది. 2007లో ఆమె ఘాజీపూర్ జిల్లా మేజిస్ట్రేట్, కలెక్టర్ గా పనిచేసింది.

నోయిడా, గ్రేటర్ నోయిడా చీఫ్ ఎగ్జిక్యూటివ్ ఆఫీసర్ గా కూడా రీతూ పనిచేసింది. ప్రస్తుతం ఆమె ఆగ్రా డివిజనల్ కమిషనర్ గా పనిచేస్తున్నది. 

 జీవిత చరిత్ర ఆధారంగా తీసిన సినిమా 
కటియాబాజ్ చిత్రం కాన్పూర్ ఎలక్ట్రిసిటీ సప్లై కంపెనీ మేనేజింగ్ డైరెక్టర్ గా పనిచేసిన రీతూ మహేశ్వరి జీవితం ఆధారంగా రూపొందించబడింది. ఈ చిత్రం బెర్లిన్ ఇంటర్నేషనల్ ఫిల్మ్ ఫెస్టివల్ 2013లో ప్రదర్శించబడింది. ఆ తరువాత, 15వ ముంబై ఫిల్మ్ ఫెస్టివల్ లో ఇండియా గోల్డ్ విభాగంలో ఉత్తమ చిత్రం పురస్కారం గెలుచుకుంది. 61వ జాతీయ చలనచిత్ర పురస్కారాలలో ఈ చిత్రం ఉత్తమ పరిశోధనాత్మక చిత్రం అవార్డును గెలుచుకుంది. కటియాబాజ్ అమెరికన్ టెలివిజన్ లో ఇండిపెండెంట్ లెన్స్-పిబిఎస్ లో 2014 నవంబరు 3న ప్రదర్శించబడింది.

 మూలాలు 

వర్గం:1978 జననాలు
వర్గం:జీవిస్తున్న ప్రజలు